Diari Oficial de la Generalitat Valenciana


Sumari del DOGV 9155, del 19-08-2021 (2021/8657)

ACORD de 6 d'agost de 2021, del Consell, pel qual s'autoritza una transferència de crèdits del capítol 7 del programa 421.70, Infraestructures educatives, de la Conselleria d'Educació, Cultura i Esport, al capítol 4 del programa 714.80, Agricultura i ramaderia, de la Conselleria d'Agricultura, Desenvolupament Rural, Emergència Climàtica i Transició Ecològica, per import de 950.000,00 euros, per a la inclusió d'una línia de concessió directa d'ajudes a les explotacions de boví de raça lídia i d'oví de raça guirra. Expedient 06.022/21-137.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9155

Data del DOGV
:   19-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8657


Data del document
:   06-08-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 6 d'agost de 2021, del Consell, pel qual s'autoritza una transferència de crèdits del capítol 7 del programa 421.70, Infraestructures educatives, de la Conselleria d'Educació, Cultura i Esport, al capítol 4 del programa 714.80, Agricultura i ramaderia, de la Conselleria d'Agricultura, Desenvolupament Rural, Emergència Climàtica i Transició Ecològica, per import de 950.000,00 euros, per a la inclusió d'una línia de concessió directa d'ajudes a les explotacions de boví de raça lídia i d'oví de raça guirra. Expedient 06.022/21-137. [2021/8657]  
  
El 15 de febrer de 2021 la Comissió d'Agricultura Ramaderia i Pesca de les Corts Valencianes va debatre el text de la proposició no de llei sobre ajudes per al manteniment, tractaments veterinaris i alimentació dels bous braus que s'exhibeixen a la Comunitat Valenciana afectats per mesures adoptades per la pandèmia de la Covid-19, i va aprovar la Resolució 259/X, que insta el Consell a habilitar una dotació pressupostària de fons d'ajuda per als sectors ramaders afectats per les conseqüències de les mesures adoptades en la pandèmia i les restriccions, especialment les dirigides a les ramaderies que no van rebre ajudes en l'exercici 2020.  
En aquest context, el Decret 77/2021, de 4 de juny, del Consell, va aprovar les bases reguladores i la concessió directa de subvencions a explotacions de boví de raça de lídia i d'oví de raça guirra per la Covid-19. Segons el que es preveu en l'esmentat decret, per concórrer circumstàncies singulars i raons d'interés públic, social, econòmic que dificulten la convocatòria de les ajudes, es concediran de manera directa, en aplicació del que es preveu en l'article 22.2.c de la Llei 38/2003, i l'article 168.1.C de la Llei 1/2015, de 6 de febrer, de la Generalitat, i estableix en l'article 4 l'import global màxim d'aquestes en 950.000,00 ?, a imputar al capítol 4 del programa 714.80, Agricultura i ramaderia.  
  
Per a donar cobertura a aquestes, la Conselleria d'Agricultura, Desenvolupament Rural, Emergència Climàtica i Transició Ecològica proposa la inclusió d'una nova línia de concessió directa 168.1.C denominada «Ajudes les explotacions de boví de raça lídia i d'oví de raça guirra, amb dificultats econòmiques per la suspensió de l'activitat pel Covid», en el capítol 4 del programa 714.80, Agricultura i ramaderia, per import de 950.000,00 ?.  
Per al finançament es planteja la transferència de disponibilitats existents per l'esmentat import en la línia de transferència T8253, «Finançament delegació de competències en matèria d'infraestructures educatives Educació Primària», del capítol 7 del programa 421.70, Infraestructures educatives, de la Conselleria d'Educació, Cultura i Esport.  
A aquest efecte, i en virtut del que es disposa en la disposició addicional tercera del Decret llei 6/2021, d'1 d'abril, del Consell, de mesures urgents en matèria de gestió economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19; en els articles 21 i 23 de la Llei 4/2020, de 30 de desembre, de pressupostos de la Generalitat per a l'exercici 2021, i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 6 d'agost de 2021,  
  
  
ACORDA  
  
Primer  
Autoritzar una minoració de crèdit en l'aplicació 74.84.61.184.47.4 per import de 950.000,00 ?, conseqüència de la minoració, en aquest mateix import de la dotació de la línia de transferència T8253 de l'annex de transferències i subvencions de capital del programa 421.70, d'acord en el següent detall:  
  
  
Codi Denominació Minoració  
T8253 Finançament delegació de competències en matèria d'infraestructures educatives Educació Primària. - 950.000,00  
  
  
  
Segon  
Autoritzar un increment de crèdit en l'aplicació pressupostària 63.89.05.539.53.1 per import de 950.000,00 ?, que permet la inclusió d'una nova línia de subvenció de concessió directa amb les dades descriptives que es detallen a continuació:  
  
Codi: S1034 Denominació: ajudes les explotacions de boví de raça lídia i d'oví de raça guirra, amb dificultats econòmiques per la suspensió de l'activitat pel Covid.  
Import: 950.000,00 Beneficiaris previstos: titulars d'explotacions de boví de lídia i als ramaders que disposen d'ovelles de la raça autòctona «guirra» o roja llevantina.  
Mode de concessió:  
concessió directa art. 168.1.C, Llei 1/2015, de 6 de febrer. Decret 77/2021 Consell Descripció i finalitat: ajudes urgents per a mantindre actives les explotacions de boví de lídia i explotacions que disposen d'ovelles de la raça autòctona «guirra» o roja llevantina  
Publicar dades: Sí Aportació GV: 950.000,00 €  
  
  
  
València, 6 d'agost de 2021  
  
La consellera secretària,  
MÓNICA OLTRA JARQUE